የአሜሪካው የደህንነት ቢሮ ሀላፊ በሰሜን ኮሪያ ምስጥራዊ ጉብኝት አደረጉ
የአሜሪካው የደህንነት ቢሮ ሲአይኤ ሀላፊ በሰሜን ኮሪያ ምስጥራዊ ጉብኝት አድርጓል፡፡ሀላፊው ማይክ ፖምፐዮ ምስጥራዊውን ጉብኝት ያደረጉት በቀጣይ የግንቦት ወር የአሜሪካው ፕሬዝዳንት ዶናልድ ትራምፕ ከሰሜን ኮሪያ አቻቸው ኪም ጆንግ ጋር በሚያደርጉት ውይይት ዙሪያ ለመምከር ነው ተብሏል፡፡የአሜሪካ ብዙሃን መገናኛ ተቀባብለውት ዘግቦታል ሲል ሮይተርስ ያወጣው መረጃ እንደሚያሳየው የአሜሪካው ደህንነት ቢሮ ሀላፊው ማይክ ፖምፐዮ ማክሰኞ ዕለት ምስጥሩን በጠበቀ ሁኔታ ወደ ፕዮንግያንግ ያመሩት፡፡ሰውየው በቅርብ ግዜያት ውስጥ ወደ ሰሜን ኮሪያ ያመሩ የአሜሪካ ከፍተኛ ባለስልጣን ስለመሆናቸውም ተነግሮላቸዋል፡፡የማይክ ፖምፐዮ ምስጥራዊ ጉዞም ትኩረቱን ያደረገው በቀጣይ ወር የአሜሪካው ፕሬዝዳንት ከሰሜን ኮሪያ አቻቸው ጋር በሚያደርጉት የፊት ለፊት ውይይት ዙሪያ ከፕሬዝዳንት ኪም ጋር ለመነጋገር መሆኑ ተገልጸዋል፡፡የሚስተር ፖምፐዮ የፕዮንግያንግ ጉዞ ፕሬዝዳንት ትራምፕ ከሰሜን ኮሪያ ጋር በሚያደርጉት ውይይት እንደሚያተርፉ የማሳመን ስራም ለመስራት ነው ብባልም አንድ የዩኤስ የበላይ ሀላፊ ግን ውይይቱ እንደሚታሰበው ውጤታማ የማይሆንበት ዕድልም እንዳለው ነው ለሮይተርስ የተናገሩት፡፡የአሁኑ ጉዞም የተመቻቸው በደቡብ ኮሪያው የደህንነት ሀላፊ ሱህ ሁን እና የሰሜን ኮሪያው አቻቸው ኪም ዮንግ ቾል የተመቻቸ ስለመሆኑ እና ሚስተር ኪም ለውይይቱ ከልባቸው ስለመዘጋጀታቸው ለማረጋገጥ ታስቦም ነው ተብሏል፡፡ከፕሬዝዳንት ትራምፕ የቅርብና ቁልፍ ሰዎች ተደርጎ ከሚጠቀሱ ሰዎች የሆኑት ሚስተር ፖምፐዮ የሁሌቱን መሪዎች ግንኙነት በውይይት ለማስቀጠል ጥረታቸውን ብቀጥሉም እስካሁንም መሪዎቹ የት እንደሚገናኙ ግን የታወቀ ነገር ስላለመኖሩ ነው የተገለጸው፡፡ፕሬዝዳንት ትራምፕ ማክሰኞ አመሻሽ ላይ እንደተናገሩት ከፕሬዝዳንት ኪም ጆንግ ጋር በከፍተኛ ደረጃና ጥልቀት ባለው ሁኔታ ውይይት ለማድረግ እንደሚፈልጉ ገልጸዋል፡፡የነጩ ቤት ቃላቀባይ ሳራ ሳንደርስ አስተዳደራቸው ከሰሜን ኮሪያ አስተዳደር ስለመወያየቱ እንጂ ከፕሬዝዳንት ኪም ጋር ስለመገናኘት አለመገናኘት ከመግለጽ ተቆጥበዋል፡፡ የሲአይኤ ዳይሬክተር ጉዞም ምስጥር ነው ብለዋል ወ/ሮ ሳራ ሳንደርስ፡፡ፖምፐዮ ባሳለፍነው ሳምንት ለሰኔታቸው ከሰሜን ኮሪያ ጋር ለሚደረገው ውይይት ስኬታማነት እንደሚሰሩ ገልጸው የውይይቱ አብይ ጉዳዮች ላይ መግባባት የሚቻለው በዚያ በውይይቱ ወቅት መሆኑ ይታወቅልን ሲሉ አስረድተዋል፡፡ (ምንጭ፤ ሮይተርስ)